### Beslutning

Godkendt.

### Sagsfremstilling

## Resume og sagens baggrund

En lokal projektudvikler har på vegne af ejer af ejendommen [adresse], anmodet kommunen om at udarbejde en ny lokalplan for området, der giver mulighed for at opføre ca. 26 tæt-lav boliger i ét plan. Lokalplanen skal erstatte gældende Lokalplan nr. 503 samt inddrage den resterende del af matriklen, der i dag ikke er lokalplanlagt. Sagen lægger op til udvalgets stillingtagen til, hvorvidt planarbejdet skal igangsættes.

## Indstillinger

Chefen for Plan, Byg og Miljø indstiller, at ansøgningen imødekommes og planarbejdet igangsættes.

## Behandling

Teknik- og Miljøudvalget.

## Sagsfremstilling

*Om projektet*

Projektarealet omfatter ejendommen matr. nr. 5dd, [adresse], Gørlev, på [adresse], og udgør ca. 11.000 m2. Arealet har tidligere været anvendt til erhvervsaktiviteter i forbindelse med [adresse].

Projektudvikler anfører, at de 2-etagers boliger den gældende lokalplan giver mulighed for, ikke er tidssvarende i forhold til den type boliger, der efterspørges i området.

Ansøgning med tilhørende bilag er vedlagt som bilag 1-.

Projektudvikler ønsker at realisere en boligbebyggelse med ca. 26 et-plans rækkehuse fordelt i stokke af 2-3 boliger. Grunde udstykkes mellem 200-300 m2, og der henvises til bygningsreglementets beregningsregler, hvorefter der til den enkelte grunds areal kan medregnes andel af fælles friareal.

Ragna Lassen varierer mellem 72-95 m2 og til hver bolig hører individuelle haver og udhus. Boligområdet får et grønt udtryk med flere fælles friarealer, stiforbindelser og to centralt beliggende parkeringsarealer.

Det bemærkes, at områdets samlede antal boliger og boligkvadratmeter er svarende til gældende lokalplan.

*Plangrundlag*

Ejendommen er omfattet af kommuneplanens rammeområde G1.BL01, der udlægger området til blandet bolig og erhverv, hvor boliger skal placeres i områdets nordvestlige del og erhverv i områdets [adresse] og sydøstlige del. Der kan bygges boliger i op til 2,5 etage.

En del af ejendommen er omfattet af Lokalplan nr. 503 for et boligområde ved [adresse], som er vedtaget af Kalundborg Kommunalbestyrelse den 26. marts 2008, men aldrig realiseret. Lokalplanens formål er bl.a. at anvende området til boliger, placeret i fastlagte byggefelter og med en arkitektonisk helhed med hensyn til facadeudtryk, materialer og farver. Det er også formålet at skabe velindrettede og tilgængelige opholdsarealer samt vej- og parkeringsudlæg.
Lokalplanens illustrationskort er vedlagt som bilag 2.

*Jordforurening*Ejendommen er kortlagt som forurenet efter aktiviteterne på den tidligere sukkerfabrik. Der vil derfor skulle foretages en nærmere undersøgelse af forureningen, og planlægningen vil forudsætte tilladelse efter lov om jordforurening. Eventuelle vilkår i en tilladelse kan hav*e* betydning for projektet, herunder for indretning af friarealer til boligerne.

*Administrationen anbefaler*Administrationen vurderer, at der er gode takter i det fremsendte udkast til beliggenhedsplan, der samlet set kan skabe grundlag for et interessant boligområde, der rammer en efterspørgsel i Gørlev. Bebyggelsesplanen indeholder forskellige størrelser boliger, flere grønne friarealer, sammenhængende stiforløb, en fornuftig adgangsvej og gode parkeringsforhold. Det kan dog overvejes at udvide private havearealer, hvor fælles friarealer bliver for små eller ligger uhensigtsmæssigt, jf. den østlige afgrænsning.

Administrationen anbefaler, at hovedgrebet i beliggenhedsplanen danner afsæt for udarbejdelsen af et lokalplanforslag. Samtidig anbefales, at en ny lokalplan tager afsæt i intentionerne i den gældende lokalplan nr. 503 for så vidt angår bebyggelsesregulerende bestemmelser.

## Økonomiske konsekvenser

Ingen.

### Sagens forløb

03-03-2022 Teknik- og Miljøudvalget
Godkendt.